
Jegyzőkönyv

Hegedűs György polgármester köszönti a megjelenteket, megállapítja, hogy az ülés határozatképes, mert 1 fő kivételével valamennyi képviselő megjelent.

Az ülést megnyitja és javaslatot tesz a napirendi pontokra, melyeket a testület vita nélkül elfogadott.

1.) Lejárt határidejű határozatok, két ülés között történt fontosabb események

Előadó: Hegedűs György polgármester

2.) Az 1996. évi költségvetés

Előadó: Vincze Lászlóné gazdasági főelőadó

3.) A mozi helyárainak módosítása

Előadó: Hegedűs György polgármester

4.) Lakásépítési támogatási kérelem elbírálása

Előadó: Pest Éva jegyző 

5.) Egyebek

Napirend tárgyalása:

1. napirendi pont: A lejárt határidejű határozatokkal kapcsolatban ismerteti az alábbiakat: a 14/1996. (III.13.) Kt. számú határozat értelmében megkötötte a szerződést a Duna-Rév Kft-vel, de csak szeptember 30-ig, mert a Kft. akkor kéri újra tárgyalni a témát.

Az emlékfát elültette a megbeszélt helyre, a felállíttatott kő költsége 27.000 Ft volt. Fontosabb esemény, hogy újabb pinceszakadás történt a községben.
A szociális bizottság kialakította álláspontját az olajfűtés támogatás illetve átállás központi támogatásával kapcsolatban. Ennek ismertetésére felkéri a jegyzőt.

Pest Éva: A központi támogatás összege igen jelentős, több mint 7 millió forint. Az előzetes felmérések alapján 182 háztartásban fűtenek olajjal. A támogatáshoz ismételten kérelmet kell benyújtani. A beadási határidő: 1996. április 15. Annak érdekében, hogy mindenki tudomást szerezzen erről, a községben számos helyen felhívást helyeztek el. A kérelmek beadását követően azok jogosságát ellenőrizni fogják, és ezután kerül megállapításra az összeg. A tüzelő olajat a helyi benzinkútnál lehet átvenni. Az értékét közvetlenül a kút tulajdonosának utalják. Ennek gyakorlati megvalósítására már megkezdődtek a tárgyalások. Az olaj átvétele után ismételt ellenőrzésekre fog sor kerülni.

Vita nem alakult ki, a testület 10 szavazattal 0 ellenében az alábbi határozatot hozta: 

17/1996. (III.27.) Kt. számú határozat
a lejárt határidejű határozatokról

A képviselő-testület a lejárt határidejű határozatok végrehajtásáról szóló jelentést és a két ülés között történt fontosabb eseményekről szóló tájékoztatót elfogadja.

2. napirendi pont: a polgármester felkéri Vincze Lászlóné gazdálkodási főelőadót, hogy szóbeli kiegészítését tegye meg.

Vincze Lászlóné: A Pénzügyi Bizottság ülésén előzetesen megtárgyalta a tervezetet. Határozottan ragaszkodik a bizottság ahhoz, hogy az 5 millió forint kerüljön elkülönítésre, ne dologi kiadások emésszék fel, hanem fejlesztési célokat szolgáljon. 

A tervezet szerint az összes bevétel: 92.804.000 Ft

                             az összes kiadás:  92.804.000 Ft.

Tartalékként a tervezetben 1 millió forint szerepelt, melyet a bizottság véleménye értelmében ki kell egészíteni 5 millió forinttal. Hogy honnan, arról nagyjából összeállt az elképzelés:

- automatizmus 20% helyett 10%
= 2.600.000 Ft
- közp. előirányzat
=    700.000 Ft

- segélykeret csökkentése
= 1.000.000 Ft

- sport támogatásából
=    350.000 Ft

- évközi kamat
=    350.000 Ft

Összesen
5.000.000 Ft

Így tehát a tervezet bevételi oldala 92.804.000 Ft

                                kiadási oldal   86.804.000 Ft

                                tartalék             6..000.000 Ft

A tartalékból 5.000.000 Ft fejlesztési tartalék. A fentieken kívül ismerteti a DSK kérelmét, melyben működésükhöz támogatást szeretnének kérni. (A kérelem a jegyzőkönyv melléklete.)

Dr. Schmidt József: Azonfelül, hogy a bizottság úgy foglalt állást, el kell különíteni az 5 millió forintot, újabb tervezendő kiadásokat is felvettek a tagok. Ilyen pl. az alapítvány támogatása, az ifjúsági klub rendezvényeinek támogatása, a napközi konyhájára dagasztógép vásárlása.

Hegedűs György: Támogatja az összeg elkülönítését, de javaslatot kér arra, hogy honnan vegyük el, és arra is, hogy milyen célra lehet felhasználni: vagyonnövelésre, olyan fejlesztésre, felújításra, amellyel az önkormányzat vagyona gyarapodik.

Faller János: Javasolja, hogy a sportegyesület támogatását tárgyalja a testület újra.

Draskovits Pál: Eddig ki támogatta a DSK-t? Működött-e?

Hetényi Ádám: A rendszerváltás óta szünetelt. Újra indult, és pályázati pénzekből működött. Előírás, hogy működjön.

Draskovits Pál: Ha valóban működik és sok gyereket mozgat meg, ki kell nyitni a pénztárcánkat. Akarjuk, hogy már az iskolában megszeressék a sportot, és helyi gyerekeket támogatunk.

Galambosi László: Számításokat végzett a tervezet és az elmúlt évi költségvetés összevetésével. Az önkormányzat igazgatási tevékenységénél 65%-os emelkedést számolt. Miből adódik? Az iskolánál 3,8% a növekedés. Közvilágítás az elmúlt évben nem szerepel.
Maximálisan egyetért a szociális juttatások csökkentésével. Sok az ellenőrizhetetlen, szint valamennyien feketén dolgoznak, nem is akárhogyan élnek. A jogszabályok szerint viszont jogosultak jövedelempótló támogatásra.

Támogatja a DSK kérelmét. Az SE támogatása az idei évben 63%-kal több mint tavaly, és évközben még kaptak 150.000 Ft-ot.

Vincze Lászlóné: Az összevetésnél azért ilyen számottevő a különbség, mert a képviselő az eredeti tervezettel vetette össze az adatokat. Ahogy kész lesz az idei évi elfogadott, minden képviselő megkapja az új költségvetést.

Az önkormányzat igazgatási tevékenysége az illetményalap növekedése miatt változott jelentősen, bár ez csak 11%-os béremelést jelent. Itt szerepel a Rév-ház visszavásárlása is. Egyébként 20%-os automatizmussal számoltak itt is.

Az iskolánál a bérek tervezése a vezetőkkel együtt történt. Nem álláshelyekkel, hanem betöltött állásokkal, sőt az évközi változásokat is figyelembe véve terveztek. Nem szerepel az idei évben az iskolánál a nemzetközi kapcsolatok támogatása, mert erre nem kapott utasítást. 

A közvilágítás eredetileg a város és községgazdálkodási feladaton belül szerepelt, de a pénzügyi előírások értelmében onnan ki kellett venni, mire elkészült az előző évi költségvetés. 

Az önkormányzat ig. tev:

- irodaszer
220.000 Ft

- közlönyök
230.000 Ft

- telefon és posta
420.000 Ft

- számítástech.
145.000 Ft

- kiküldetés
180.000 Ft

- üzemeltetés
658.000 Ft

A dologi kiadásoknál itt is, mint mindenütt 20%-os emelkedést számoltak, de itt is lecsökken 10%-ra.

Hetényi Ádám: Az iskolánál az idei évben kevesebb a bér. Véleménye szerint az energiaemelés miatt kevés lesz a 10%-os emelkedés. Nem mennek tanfolyamra, bár nem lehet okuk panaszra, hiszen az iskola működése eddig zökkenőmentes volt. Megjegyzése: miért maradt ki a nemzetközi kapcsolatok támogatása.

Hegedűs György: az egyeztetések során nem jelezte az igényét erre a feladatra.

Schmidt József: Utak, hidak karbantartására fordítható összeg részletezését kéri.

A bevételek növelése érdekében valóban legyen terembérleti díj a Művelődési Házban, de akkor előtte rendbe kell tenni. A WC rendbe tétele az idei évben többe fog kerülni, mintha tettek volna oda is egy konvektort.

Vincze Lászlóné: Utak, hidakra fordítható 400.000 Ft és 700.000 Ft. Ez azonban csak karbantartási feladatokra elég, fejlesztésre csak az 5.000.000 Ft terhére jut.

Hegedűs György: Nem szabad megfeledkezni a járdapályázathoz szükséges önrészről sem.

Faller János: Először a vízelvezetést kell megoldani.

Harsányi János: időben ki kell javítani az utakat, mert a kár egyre nagyobb lesz.

Hetényi Ádám: A tartalék terhére meg kell kezdeni az utak kijavítását. Hajnaléknál az úton már kacsaúsztató van. Ha másra megy el az 5 millió, akkor a jelenlegi állapotot már megóvni sem lehet.

Dr. Schmidt József: Javasolja, hogy az 5 millióból fordítson az önkormányzat 1 millió forintot útfelújításra.

Tóth András: Vissza nem térítendő támogatás hol van tervezve? Javasol a tartalék terhére 800.000 Ft-ot elkülöníteni erre a célra.

Vincze Lászlóné: Az eseti pénzbeli ellátásnál szerepelhet, de a lecsökkentett összeg már így is nagyon kevés.

Az eredeti tervezés szerint:




3.321.000 Ft


ebből

1.441.000 Ft fűtéstámogatás (már kifizetve)




1.880.000 Ft

Ez viszont lecsökkent 1 millió forinttal, így összesen 800.000 Ft áll rendelkezésre.

Faller János: Javasolja, hogy 600.000 Ft kerüljön elkülönítésre vissza nem térítendő támogatás céljára.
Hetényi Ádám: Rendbe kellene tenni a nappali szociális ellátást.

Hegedűs György: A Pénzügyi Bizottság ülésén felvetettek szerint meg kell tárgyalnia a testületnek ezt a témát. Felül kell vizsgálni az igénylőket, a kielégítés módját. A költségvetés tervezésénél már nem számoltak a vezetővel, nyugdíjba vonul és az álláshely nem kerül betöltésre.

Vincze Lászlóné: Van az intézménynek bevétele is, ezt nem szabad elfelejteni.

Hauk Istvánné: A Művelődési Ház tetőjavítását kellene betervezni, használhatatlan a felújítása.

Kis-Gadó Csabáné: Nem szerepel a költségvetésben az iskola fűtés-korszerűsítése, a gázbekötés. Miért?

Hegedűs György: Az első számítások szerint a gázfűtéssel többe kerülne az iskola fűtése. A jelenlegi fűtés megtartásával és a szabályozó csapok felszerelésével látja jelenleg a megoldást.

Hetényi Ádám: A Pénzügyi Bizottság ülésén kérte, hogy a számításokat végeztessék el újra, mert a szénfűtés nem megoldás.

Dr. Schmidt József: A rendszeres pénzbeli ellátás alatt mit kell érteni? 

Vincze Lászlóné: A jövedelempótló támogatás, a rendszeres nevelési segély, az ápolási díj tervezete szerepel kiadásként.

Dr. Schmidt József: A költségvetés tervezete a biztos csődhöz jutás, ellene határozott lépést kell tenni.

Guzsván Lajosné: Ki kell szűrni a jövedelempótlósok közül azokat, akik dolgoznak. Megfontolásra javasolja a Műv. ház tetőszerkezetének felújítását.

Hegedűs György: Elhangzott javaslat a vissza nem térítendő támogatás érdekében. Javasolja a rendszeres pénzbeli ellátás csökkentését 600.000 Ft-tal, és ebből fedezze az önkormányzat a támogatásokat építéséhez, bővítéséhez, vásárlásához.

Tóth András: Egyetért a 600.000 Ft-tal.

Nédó Péter: Az intézmények által felvetett igények jogosak. Azt mondják a sporttal kapcsolatban, hogy érdemes-e 11 embernek támogatást adni. Jöjjenek ki és nézzék meg. Rossz időben is 150-200 embert vonz a labdarúgás.
Az SE közgyűlésére meghívót kapott valamennyi képviselő. Beszámolt a költségvetésből biztosított támogatás felhasználásáról. Az egyesület vezetése 1 millió forintot hozott a sportnak, nem ülnek karba tett kézzel. Jelentős sponzori támogatással bírnak. Személy szerint 200.000 Ft hitelt vett fel. A tsz is jelentős összegeket biztosít részükre. A DSK támogatását javasolja, hiszen az alapoknál kell a sportot megszerettetni.

Faller János: Javasolja, hogy 50.000 Ft-tal támogassuk az alapítványt, 300.000 Ft-ért kapjon a konyha dagasztó gépet, és a sportnak 450.000 Ft legyen a támogatása.

Dr. Schmidt József: Javasolja, hogy a napközinél a gép vásárlását halasszuk el, és év közben a be nem tervezett bevételekből megoldható lesz.

Hegedűs György: Ezzel a javaslattal egyetért. A sport támogatásánál javasol 800.000 Ft-ot, melyben benne lenne a DSK 50.000 Ft-os támogatása is.

Az elhangzott szóbeli kiegészítések, hozzászólások, javaslatok alapján – mivel további hozzászólás nem volt – 10 szavazattal 0 ellenében az alábbi önkormányzati rendeletet alkotta a képviselő-testület:

Dunaszekcső Községi Önkormányzat képviselő-testülete

5/1996. (III.27.) számú 
önkormányzati rendelete

az 1996. évi költségvetésről

(Az elfogadott rendelet a jegyzőkönyv melléklete.)

3. napirendi pont: Hegedűs György polgármester elmondja, hogy a mozi fenntartásának költségei is változtak. A környező községekben ezért már jelentősen megemelték a jegyek árát. Szükséges az emelés. Javasolja, hogy az eddigi 50 Ft 60 Ft-ra, a 90 Ft 100 Ft-ra emelkedjen.

A javaslattal valamennyi képviselő egyetértett, vita nem alakult ki, így 10 szavazattal 0 ellenében az alábbi határozatot alkották:

18/1996. (III.27.) Kt. számú határozat
a mozi helyárainak módosításáról

A képviselő-testület a helyi mozi helyárait az alábbiak szerint 

- általános iskolásoknak, nyugdíjasoknak 

50 Ft-ról 60 Ft-ra

- felnőtteknek




90 Ft-ról 100 Ft-ra

Módosítja.

Határidő: 1996. április 1-től

Felelős: Hegedűs György polgármester

4. napirendi pont: Pest Éva jegyző ismerteti Kórodi József és felesége kérelmét, melyben lakásépítéshez vissza nem térítendő támogatást kérnek. Az önkormányzat rendeletében előírtaknak nem felelnek meg, a szociális keret terhére oldható meg támogatásuk.

(A kérelem a jegyzőkönyv melléklete.)

Vita nélkül alakult ki, 9 szavazattal 1 tartózkodással a képviselő-testület az alábbi döntést hozta:

19/1996. (III.27.) Kt. számú határozat
támogatás odaítéléséről

A képviselő-testület Kórodi József és felesége részére – a szociális segélykeret terhére egyszázötvenezer forint támogatást nyújt a Dunaszekcső, Petőfi u. 88. szám alatti lakóház felépítéséhez.

Határidő: azonnal

Felelős: Hegedűs György polgármester

A következő kérelmet Heim Mátyás és élettársa adták be azzal a kéréssel, hogy az általuk lakott házat szeretnék megvásárolni. Átmenetileg helyet kaptak a volt Pártház épületében, addig, amíg lakhatóvá teszik. A megvásárlásához azonban már segítséget várnak. A rendelet feltételeinek ők sem felelnek meg. (A kérelem a jegyzőkönyv melléklete.)

Dr. Schmidt József: A segélykeretet most csökkentettük le a költségvetés tárgyalásakor. Véleménye szerint a szociális segélykeret terhére sem adható részükre támogatás.

További hozzászólás nélkül a testület 9 szavazattal 1 tartózkodással az alábbi határozatot hozta:
20/1996. (III.27.) Kt. számú határozat
támogatás odaítéléséről

A képviselő-testület Heim Mátyás és élettársa részére – a szociális segélykeret terhére harmincezer forint támogatást biztosít a Dunaszekcső, Árpád u. 9. szám alatti lakóház megvásárlásához.

Határidő: az adásvételi szerződés bemutatását követően azonnal

Felelős: Hegedűs György polgármester

Egyebek: Pest Éva jegyző tájékoztatja a képviselőket, hogy törvényességi észrevételezés történt az SZMSZ zárt ülésén történt tárgyalása miatt. Kéri a képviselőket, hogy határozatban fogadják el az észrevételezést, és újra tárgyalják nyílt ülésen.
Vita nem volt, a képviselők 10 szavazattal 0 ellenében az alábbi határozatot hozták: 

21/1996. (III. 27.) kt. számú határozat
törvényességi észrevételről

A képviselő-testület elfogadja a törvényességi észrevételezést, dönt arról, hogy nyilvános ülésen újra tárgyalja és megerősíti a megalkotott rendeletet.

A Szervezeti és Működési Szabályzat újra tárgyalása során vita nem alakult ki, a képviselő-testület megerősítette és elfogadta 10 szavazattal 0 ellenében a februári ülésen tárgyalt

2/1996. (II.21.) számú   

önkormányzati rendelet

a 

SZERVEZETI ÉS MŰKÖDÉSI SZABÁLYZATRÓL

(A rendelet a jegyzőkönyv melléklete.)
Hegedűs György polgármester tájékoztatja a képviselő-testület tagjait arról, hogy az üdülőterületen vannak olyan építési telkek, melyeket a tulajdonos épített be. Tervei szerint ezeket visszavásárolná az önkormányzat és újraértékesítené. Javasolja, hogy az új eladási ár 350 Ft/m2 legyen.

Vita nem alakult ki, a testület tagjai 10 szavazattal 0 ellenében az alábbi határozatot alkották: 

22/1996. (III.27.) Kt. számú határozat
üdülőtelkek árának megállapításáról

A képviselő-testület a volt Téglagyárnál és a Vásártéren lévő építési telkek új eladási árát 350 Ft/m2 összegben állapítja meg.

Határidő: 1996. április 1-től

Felelős: Hegedűs György polgármester

Guzsván Lajosné tájékoztatja a jelenlevőket, hogy két dunaszekcsői fiatal jelentős sikert ért el. Balogh Zsuzsanna a KI MIT TUD országos döntőjébe jutott, Treutzné Schmidt Gabriella pedig tanulmányával pályázaton I. helyezést ért el.

Erről a TV képernyőjéről értesülhet a község lakossága.

Hegedűs György polgármester a képviselő-testület nevében gratulál a sikerekhez. Mivel több napirendi pont nem volt, az ülést berekesztette.

Kmf.


Hegedűs György
Pest Éva


Polgármester
jegyző 

Dunaszekcső Község Polgármestere

4/1996.

Meghívó

 A Dunaszekcső Községi Önkormányzat képviselő-testülete 1996. március 27-én 17- órai kezdettel ülést tart, melyre meghívom.

Az ülés helye: Községháza tanácsterme

Napirendi pontok: 

1.) Lejárt határidejű határozatok, két ülés között történt fontosabb események

Előadó: Hegedűs György polgármester

2.) Az 1996. évi költségvetés

Előadó: Vincze Lászlóné gazdasági főelőadó

3.) A mozi helyárainak módosítása

Előadó: Hegedűs György polgármester

4.) Lakásépítési támogatási kérelem elbírálása

Előadó: Pest Éva jegyző 

5.) Egyebek

A költségvetés tárgyalásához szükséges előterjesztés írásban mellékelve.

Dunaszekcső, 1996. március 22.




Hegedűs György 



Polgármester

ELŐTERJESZTÉS

A Dunaszekcsői Önkormányzati Testület 1996. március 27-i ülésére

Tárgy: A Dunaszekcsői Községi Önkormányzat 1996. évi pénzügyi tervezetének megtárgyalása, az 1996. évi terv megállapítása

Tisztelt Képviselő-testület!

A Magyar Köztársaság 1996. évi költségvetéséről a törvényt az Országgyűlés 1995. december 21-i ülésnapján fogadta el.

A helyi önkormányzat költségvetését a következő csoportosításban terjesztjük a képviselő-testület elé:

· bevételeket forrásonként

· a működési, fenntartási, felhalmozási előirányzatokat szakfeladatonként, ezen belül kiemelten

- a személyi juttatást és a társadalombiztosítási járulékot


- dologi kiadásokat



- általános tartalékot



- intézményi saját bevételeket

BEVÉTELEK

A számszaki adatokat az 1 és 2. sz. mellékletek tartalmazzák. A saját bevételek szakfeladatonkénti részletezése a 3. sz. mellékletben található.

Az Országgyűlés a helyi önkormányzat költségvetéséhez az alábbi közvetlenül és kötöttség nélkül felhasználható normatív állami hozzájárulásokat állapította meg:

- Községek általános támogatása

Az önálló közigazgatási státussal rendelkező községek vehetik igénybe

- Települési igazgatási, kommunális, közművelődési és sportfeladat

Az 1995. január 1-jei állandó népességszám alapján a település 

· igazgatási, közművelődési, sport, kommunális, út- és hídfenntartási, valamint a településüzemeltetés során jelentkező egyéb kiadásaihoz járul hozzá.

- Szociális és gyermekjóléti feladatok

E feladatok különösen: rendszeres szociális és nevelési segélyezés (a tartósan munkanélküliek jövedelempótló támogatásának 50%-a), a lakásfenntartási támogatás, az ápolási díj, az átmeneti (krízis) segélyezés, a temetési segély, a köztemetés, a közgyógyellátás, a szociális étkeztetés, az óvodás, iskolás gyermekek és tanulók étkeztetésének támogatása, a gyermekek napközbeni ellátása, házi segítségnyújtás, családsegítés, a kiskorúak veszélyeztetettségének megelőzése, illetve megszűntetése.
Ez a normatív hozzájárulás differenciált. Meghatározásánál a lakosság szociális helyzetét jellemző tényezőket vették figyelembe. (Inaktív korúak, regisztrált munkanélküliek, személyi jövedelemadót fizetők száma, 20-30 éves korcsoportba tartozók részaránya)

- Üdülőhelyi feladatok

A Pénzügyminisztérium által tévesen lebontott hozzájárulás, a törvény szerint az üdülővendégek tartózkodási ideje alapján beszedett adó minden forintjához 2 Ft az állami hozzájárulás. Üdülőépület utáni idegenforgalmi adó alapján nem igényelhető a hozzájárulás.

Év közbeni lemondással visszautalásra kerül.

- Nappali szociális intézményi ellátás

A hozzájárulás az időskorúak nappali intézményeiben ellátottak után illeti meg az önkormányzatot.

- Óvodai nevelés, általános iskolai nevelés és oktatás

A hozzájárulást - a helyi önkormányzat által fenntartott nevelési-oktatási intézményekben ellátottak után – fenntartó veheti igénybe az 1/a sz. melléklet szerinti részletezésben.

Átengedett, megosztott bevételek

Személyi jövedelemadó

· Minden települési önkormányzatot megilleti az állandó lakosai által bevallott személyi jövedelemadó 25%-a.
· Ha a személyi jövedelemadó-bevételnek az egy főre jutó összege az 1994. január 1-jei állandó népességet számítva – nem éri el község esetében az 5170 forintot, a bevétel e szintig kiegészül.
· A települési önkormányzatok a települési igazgatási, kommunális, közművelődési és sportfeladatokhoz az 1994. január 1-jei állandó népességszámuk alapján 1761 forint/fő személyi jövedelemadóban részesülnek.
A helyi önkormányzatokat együttesen tehát az állandó lakosok által az 1994. évre bevallott személyi jövedelemadó 36%-a illeti meg.

Gépjárműadó

A települési önkormányzat által a belföldi gépjárművek után beszedett adóból a gépjárműadóról szóló törvényben meghatározott alsó adótétellel számított összeg 50%-a az önkormányzatot illeti.

Saját folyó bevételek

Az intézményi térítési díjakat, a bérleti díjakat, szemétszállítási díjat és a működésből származó egyéb bevételeket (mozi jegybevétele, marhalevelek ára) tartalmazza.

TB támogatás

A Fogorvosi- Védőnői- és Ügyeleti szolgálatra a Társadalombiztosítástól kapott összeg. Csak működési költségekre nyújt fedezetet, fejlesztésre nem. A Fogorvosi szolgálat csak 70%-ban került lefinanszírozásra, a hiányzó 30%-ot a fogorvosi díjtételekből, annak elmaradása esetén saját pénzeszközből kell pótolni.

Előző évi pénzmaradvány

A költségvetési bankszámla záró-egyenlege 1995. XII. 31-én: 

24.682.152 Ft.

A maradvány részben bevételi többletből, részben pedig kiadási maradványból keletkezett.

A maradványból kötelezően felhasználandó a Támfal építésének maradványa (14.571.000 Ft) valamint a lakossági tüzelőolaj felhasználás kiadásaihoz kapcsolódó hozzájárulás maradványa (1.441.000 Ft).

A költségvetés készítésekor a fenti összegek beépítésre kerültek a megfelelő szakfeladatoknál.

KÖZPONTOSÍTOTT ELŐIRÁNYZATOK
Az Országgyűlés felhasználási kötöttséggel járó állami támogatást állapított meg központosított előirányzatként a helyi önkormányzat által ellátandó feladatokra. A feladatok ellátása után év közben igényelhető ez a támogatás.

A Dunaszekcsői Községi Önkormányzat által felhasználható központosított előirányzatok:

· Lakossági közműfejlesztési befizetésekkel összefüggő támogatás

· Települési folyékony hulladék ártalmatlanításának támogatása (lakossági folyékony hulladék után köbméterenként – áfával együtt – 106 Ft). Várhatóan 700.000 Ft.

· Pincerendszerek veszélyelhárítási munkálatainak támogatása
Igényelheti azon veszélyeztetett település önkormányzata, ahol a támogatás a tárcaközi bizottság által jóváhagyott, már folyamatban lévő sürgős veszélyelhárítási munkák befejezésére szolgál. Várhatóan 16.000.000 Ft.

· Nevelési segély kiegészítése

Felhasználható a gyerekek közélelmezéssel kapcsolatos térítési díjainak mérséklésére vagy átvállalására, illetve egyéb neveléssel összefüggő kiadások támogatására. Az elosztás (a pályázati feltételrendszer) figyelembe veszi a település szociális paramétereit, illetve a nevelési segélyezésre tervezett saját forrásait.
· A lakossági tüzelőolaj felhasználás kiadásaihoz kapcsolódó hozzájárulás
A hozzájárulás felhasználható különösen a tüzelőolajjal fűtő háztartások támogatására, továbbá egyszeri jelleggel az olajat más fűtési móddal felváltó háztartások segítésére.
Az összes támogatás 1996-ban: 7.330.000 Ft, megosztva kerül átutalásra.

· Gyermekvédelmi támogatás

A jegyző által megállapított és folyósított gyermeknevelési támogatás teljes összegét a központi költségvetés megtéríti.

-    Bérpolitikai intézkedés
A köztisztviselői alapilletmények, a közalkalmazotti illetményrendszer változásával, valamint az 1992. július 1-jét megelőző nem közalkalmazotti munkaviszonyok beszámításával összefüggő többletkiadásokra szolgál.

KIADÁSOK
Számszaki adatokat szakfeladatonként a 2. sz. melléklet tartalmazza.

Béralap

A köztisztviselők illetményalapjának 1996. január 1-jétől történő – 18.000 forintról 20.000 forintra való – emeléséből eredő többletkiadásokhoz 50%-os mértékben járul hozzá a központi költségvetés.

Ezért az eredeti béralap-előirányzatok a köztisztviselőknél ezt a hozzájárulást még nem tartalmazzák.

A közalkalmazottak illetmény-előmeneteli rendszerének változásához kapcsolódó bérpolitikai intézkedésről az érdekegyeztetés eredményének függvényében a kormány dönt. Így a közalkalmazotti bérek tervezése az 1996. január 1-jei állapotnak megfelelően történt.

A törvény szerint a közalkalmazott és a köztisztviselő minden esztendőben jogosult tizenharmadik havi illetményre. A tervezett béralap ezt is magában foglalja.

Működési, dologi kiadások

Az önkormányzat saját pénzeszközeiből (az áremelkedések ellensúlyozására) 20% dologi automatizmus került beépítésre. Elképzelhető, hogy a 20% éves szinten nem lesz elegendő a dologi kiadások fedezésére.

A központi konyhán testületi döntésnek megfelelően a normaemelés megtörtént, ami maga után vonta a térítési díjak ugyanilyen arányú emelését is. Az önkormányzat az ÁFA-val 1996-ban sem terhelte meg a térítési díjakat, továbbra is magára vállalta.

Az előirányzatok minimális kisjavításokra, karbantartásokra nyújtanak fedezetet.

A tervezet nagyjavítást, felújítást nem tartalmaz!

A szociálpolitikai feladatokra tervezett összeg kimunkálása az 1996-os év várható szükségleteinek megfelelően történt.

A sportkör támogatására 1996-ban 800.000 Ft a javaslat, az épület működési költségeire 188.000 Ft.

Pénzeszköz átadás 1996-ban:

· egyházak támogatása (Bölcskei munkabér átadása) 
18.000 Ft

· háziorvosok készenléti szolgálat támogatása (2416 fő x 3,51 Ft x 12) 
102.000 Ft
· Mohács Városi Önkormányzatnak (belső ellenőr)
130.000 Ft

                                                               (rehabilitációs b.)
4.000 Ft

- jégeső elhárítás
25.000 Ft

A tervezet tartalmazza a tévesen lebontott normatív hozzájárulás visszautalását.

Felhalmozási (fejlesztési) kiadások

A pincerendszerek veszély elhárítási munkálataira az önkormányzat 2.500.000 Ft – saját erőt biztosít. (Város- és községgazdálkodás szakf.)

A képviselő-testület döntött a Rév-ház visszavásárlásáról. Ennek fedezete (1.200.000 Ft) az Önkormányzatok ig. tevékenysége szakfeladat előirányzatánál lett biztosítva.

Tartalék

A költségvetési törvény előírja tartalék képzését. Az előre nem tervezhető kiadások fedezetére 1.000.000 Ft tartalék elkülönítése megtörtént.

A bevételek és a kiadások egybevetése után az önkormányzat tervezett maradványa: 0.

Dunaszekcső, 1996. március 22. 


Vincze Lászlóné sk.


Főelőadó 

DUNASZEKCSŐ KÖZSÉGI ÖNKORMÁNYZAT 1996. ÉVI PÉNZÜGYI TERVE                      I. sz. melléklet

Ft

Normatív állami hozzájárulás
37.833.249

/I/A mellékleten részletezve/

Személyi jövedelemadó

- átengedett rész /25%/
8.195.701
- kiegészítés
4.393.249

- Tel. Feladatokra 1994. I.1.áll. népesség alapja 1761 Ft/fő
4.288.327

Lakossági adók

- idegenforgalmi adó épület után 
600.000

- idegenforgalmi adó vendégéjszakák után
30.000

- építményadó
600.000

- gépjárműadó
1.200.000

Saját folyó bevételek
8.077.000 

TB támogatás
2.904.000
Költségvetési bankszámla záró egyenlege 1995. XII. 31-én
24.682.152
Bevétel összesen:
92.803.678

92.804.000

Összes bevétel                  92.804.000

Összes kiadás                   92.804.000

Pénzmaradvány         -------

I/A melléklet
DUNASZEKCSŐ KÖZSÉGI ÖNKORMÁNYZAT 1996. ÉVI 

NORMATÍV ÁLLAMI HOZZÁJÁRULÁSA

JOGCÍMEI





MUTATÓSZÁM


FORINT

HOZZÁJÁRULÁS ÖSSZEGE FT
Község általános támogatása
1
2.000.000
2.000.000
Települési feladatok
2406
     1.637,30  
3.955.717

Szociális és gyermekjóléti feladatok
2416
4.812
11.625.792

Üdülőhelyi feladatok (téves lebontás)


700.000

Nappali szociális intézményi ell.
25
36.200
905.000

Óvodai nevelés

- legalább napi 5 órában ell. nem. fogy. gy.  
62
59.400
3.682.800
- napi 5 óra alatt ell. nem. fogy. Gyermek
19
29.700
564.300

- nemzetiségi etnikai kiegészítés nem f.
26
8.100
210.600

Általános iskolai nevelés és oktatás

- nappali nem fogyatékos 1-6 évfolyam
144
62.370
8.981.280

- nappali nem fogyatékos 1-6 évf. bejáró
6
68.040
408.240

- nappali nem fogyatékos 7-8 évfolyam
35
65.205
2.282.175

- nappali nem fogyatékos 7-8 évf. bejáró
3
71.415
214.245

- nemzetiségi, etnikai kéttannyelvű kieg.
121
18.900
2.286.900

- nappali magántanuló nem fogyatékos
1
16.200
16.200



                         
_______________

NORMATÍV ÁLLAMI HOZZÁJÁRULÁS


37.833.249

                                                                     Dunaszekcső Községi Önkormányzat                                                            II. sz. melléklet

                                         1996. évi bevételi és kiadási előirányzatainak tervezete szakfeladatonként                                                  ezer Ft

	SZAKFELADAT
	Kiadási előirányzat
	Kiadási előirányzatból
	Dologi pénzeszköz átad. egyéb tám.
	Felhalmozási kiad.

Felújítás
	Intézm. bevétel

	
	
	Személyi j.
	TB
	
	
	

	Kisegítő megzőgazd. szolg.
	95
	
	
	95
	
	

	Erdőgazdálkodási szolg.
	
	
	
	
	
	100

	Üdültetés
	400
	
	
	400
	
	400

	Munkahelyi vendéglátás
	7764
	1254
	533
	5977
	
	4115

	Közutak, hidak üzemeltetése
	700
	
	
	700
	
	

	Városi kábeltel. rendsz. üzem.
	107
	34
	
	73
	
	150

	Saját vagy bérelt ingatlan haszn.
	48
	
	
	48
	
	1300

	Önkormányzatok ig. tev.
	13965
	6538
	2779
	3448
	1200
	200

	Vízkárelhárítás
	30
	
	
	30
	
	

	Város és községgazd. szolg. 
	22098
	2201
	935
	1891
	17071
	

	Óvodai nevelés iskolai előkészítés
	6365
	4081
	1664
	620
	
	

	Iskoláskorúak ált. isk. okt.
	16565
	9534
	3963
	3068
	
	

	Ált. isk. napköziotthon ell.
	1523
	898
	382
	243
	
	

	Ügyeleti szolgálat
	746
	
	
	746
	
	

	Fogorvosi szolgálat
	1555
	789
	355
	431
	
	587

	Védőnői szolgálat
	1126
	601
	255
	270
	
	

	Állateü. tevékenység
	91
	30
	13
	48
	
	

	Közvilágítás
	1670
	
	
	1670
	
	

	Nappali szociális ellátás
	2422
	1129
	480
	813
	
	165

	Rendszeres pénzbeli ellátás
	3673
	
	
	3673
	
	

	Eseti pénzbeli ellátás
	3321
	
	
	3321
	
	

	Településtisztasági szolgáltatás
	500
	
	
	500
	
	

	Települési hulladékok kezelése
	1298
	
	
	1298
	
	660


                                                                           Dunaszekcső Községi Önkormányzat                                                            II. sz. melléklet

                                         1996. évi bevételi és kiadási előirányzatainak tervezete szakfeladatonként                                                  ezer Ft

	SZAKFELADAT
	Kiadási előirányzat
	Kiadási előirányzatból
	Dologi pénzeszköz átad. egyéb tám.
	Felhalmozási kiad.

Felújítás
	Intézm. bevétel

	
	
	Személyi j.
	TB
	
	
	

	Művelődési közp. házak tevékenysége
	1843
	408
	100
	1335
	
	400

	Közművelődési könyvtári tevékenység
	1868
	912
	387
	569
	
	

	Sportintézmények működése
	988
	
	
	988
	
	

	Iskola eü. ellátás
	64
	
	
	64
	
	

	Pénzeszköz átadás
	279
	
	
	279
	
	

	Tévesen lebontott norm. hj.visszaut.
	700
	
	
	700
	
	

	Tartalék
	1000
	
	
	1000
	
	

	Összesen:
	92804
	28409
	11826
	34298
	18271
	8077


I. sz. melléklet

DUNASZEKCSŐ KÖZSÉGI ÖNKORMÁNYZAT 1996. ÉVI PÉNZÜGYI TERVE

Ft

Normatív állami hozzájárulás
37.833.249

/I/A mellékleten részletezve/

Személyi jövedelemadó

- átengedett rész /25%/
8.195.701

- kiegészítés
4.393.249

- Tel. Feladatokra 1994. I.1.áll. népesség alapja 1761 Ft/fő
4.288.327

Lakossági adók

- idegenforgalmi adó épület után 
600.000

- idegenforgalmi adó vendégéjszakák után
30.000

- építményadó
600.000

- gépjárműadó
1.200.000

Saját folyó bevételek
8.452.000 

Fejlesztési bevételek
2.000.000

TB támogatás
2.904.000
Költségvetési bankszámla záró egyenlege 1995. XII. 31-én
24.682.152
Bevétel összesen:
95.178.678



Összes bevétel                  92.179.000

Összes kiadás                   89.179.000

Pénzmaradvány       6.000.000

I/A melléklet

DUNASZEKCSŐ KÖZSÉGI ÖNKORMÁNYZAT 1996. ÉVI 

NORMATÍV ÁLLAMI HOZZÁJÁRULÁSA

JOGCÍMEI





MUTATÓSZÁM


FORINT

HOZZÁJÁRULÁS ÖSSZEGE FT
Község általános támogatása
1
2.000.000
2.000.000

Települési feladatok
2406
     1.637,30  
3.955.717

Szociális és gyermekjóléti feladatok
2416
4.812
11.625.792

Üdülőhelyi feladatok (téves lebontás)


700.000

Nappali szociális intézményi ell.
25
36.200
905.000

Óvodai nevelés

- legalább napi 5 órában ell. nem. fogy. gy.  
62
59.400
3.682.800

- napi 5 óra alatt ell. nem. fogy. Gyermek
19
29.700
564.300

- nemzetiségi etnikai kiegészítés nem f.
26
8.100
210.600

Általános iskolai nevelés és oktatás

- nappali nem fogyatékos 1-6 évfolyam
144
62.370
8.981.280

- nappali nem fogyatékos 1-6 évf. bejáró
6
68.040
408.240

- nappali nem fogyatékos 7-8 évfolyam
35
65.205
2.282.175

- nappali nem fogyatékos 7-8 évf. bejáró
3
71.415
214.245

- nemzetiségi, etnikai kéttannyelvű kieg.
121
18.900
2.286.900

- nappali magántanuló nem fogyatékos
1
16.200
16.200



                         
_______________

NORMATÍV ÁLLAMI HOZZÁJÁRULÁS


37.833.249

                                                                           Dunaszekcső Községi Önkormányzat                                                            II. sz. melléklet

                                         1996. évi bevételi és kiadási előirányzatainak tervezete szakfeladatonként                                                  ezer Ft

	SZAKFELADAT
	Kiadási előirányzat
	Kiadási előirányzatból
	Dologi pénzeszköz átad. egyéb tám.
	Felhalmozási kiad.

Felújítás
	Intézm. bevétel

	
	
	Személyi j.
	TB
	
	
	

	Kisegítő megzőgazd. szolg.
	87
	
	
	87
	
	

	Erdőgazdálkodási szolg.
	
	
	
	
	
	100

	Üdültetés
	400
	
	
	400
	
	400

	Munkahelyi vendéglátás
	7646
	1254
	533
	5859
	
	4365

	Közutak, hidak üzemeltetése
	611
	
	
	611
	
	

	Városi kábeltel. rendsz. üzem.
	101
	34
	
	67
	
	190

	Saját vagy bérelt ingatlan haszn.
	44
	
	
	44
	
	1300

	Önkormányzatok ig. tev.
	13722
	6740
	2779
	3003
	1200
	2200

	Vízkárelhárítás
	30
	
	
	30
	
	

	Város és községgazd. szolg. 
	21940
	2201
	935
	1733
	17071
	

	Óvodai nevelés iskolai előkészítés
	6313
	4081
	1664
	568
	
	

	Iskoláskorúak ált. isk. okt.
	16309
	9564
	3963
	2782
	
	

	Ált. isk. napköziotthon ell.
	1523
	898
	382
	243
	
	

	Ügyeleti szolgálat
	746
	
	
	746
	
	

	Fogorvosi szolgálat
	1555
	833
	355
	387
	
	587

	Védőnői szolgálat
	1126
	645
	255
	226
	
	

	Állateü. tevékenység
	87
	30
	13
	44
	
	

	Közvilágítás
	1375
	
	
	1375
	
	

	Nappali szociális ellátás
	2354
	1129
	480
	745
	
	165

	Rendszeres pénzbeli ellátás
	3073
	
	
	3073
	
	

	Eseti pénzbeli ellátás
	2921
	
	
	2921
	
	

	Településtisztasági szolgáltatás
	400
	
	
	400
	
	

	Települési hulladékok kezelése
	1198
	
	
	1198
	
	660


                                                                      Dunaszekcső Községi Önkormányzat                                                            II. sz. melléklet

                                         1996. évi bevételi és kiadási előirányzatainak tervezete szakfeladatonként                                                  ezer Ft

	SZAKFELADAT
	Kiadási előirányzat
	Kiadási előirányzatból
	Dologi pénzeszköz átad. egyéb tám.
	Felhalmozási kiad.

Felújítás
	Intézm. bevétel

	
	
	Személyi j.
	TB
	
	
	

	Művelődési közp. házak tevékenysége
	1732
	408
	100
	1224
	
	400

	Közművelődési könyvtári tevékenység
	1821
	912
	387
	522
	
	

	Sportintézmények működése
	922
	
	
	922
	
	

	Iskola eü. ellátás
	64
	
	
	64
	
	

	Máshová nem sorolh. szer.tev.(polgárő)
	50
	30
	
	20
	
	25

	Pénzeszköz átadás
	329
	
	
	379
	
	

	Tévesen lebontott norm. hj.visszaut.
	700
	
	
	700
	
	

	Tartalék
	6000
	
	
	6000
	
	

	Összesen:
	95179
	28759
	11826
	36323
	18271
	10452


1996
751153 Önkormányzatok Igazgatási tevékenysége




ezer Ft

Rendszeres személyi juttatások

1. tétel: Köztisztviselők alapilletménye
5.365

7. tétel: 13. havi illetmény
449
5.814

Nem rendszeres személyi juttatások

1. tétel: Munkavégzéshez kapcs. juttatások 

= szabadságra jutó átlagkereset
30

2. tétel: Foglalkoztatottak sajátos juttatásai

= Jubileumi jutalom
132

= napidíj
-

= betegszabadság
70

3. tétel: Személyhez kapcs. költségtérítés

= közlekedési költségtérítés
70

5. tétel: Részmunkaidőben fogl. bére

= részmunkaidőben ker-be tart. jutt.
624
926
6.740




Társadalombiztosítási járulék
Rendszeres személyi juttatások után TB
2.416

Nem rendszeres szem. jutt. utáni TB
363

Külső személyi juttatások utáni TB
-
2.779
2.779

Intézmény üzemeltetési, fenntartási kiadások
1. tétel: Irodaszer, nyomtatvány

= irodai papír
43

= nyomtatványok
42

= írószer, egyéb irodaszer
37

= sokszorosítási anyag
53

= számítástech. papír
20

= egyéb irodai készlet
5

= sokszorosítási eszk. karbant.
20
220

2. tétel: Könyv, folyóirat

= ált. működéshez szükséges 

   Informatikai hordozó
200
220

3. tétel: Komm. Rendszer működt. karbantart.

= Nem adatátv. célú távközlési díj
230

= postai levél, csomag
100

= egyéb postai szolgáltatás
10
340

4. tétel: Számítástech. eszközök működtetése, karbantart.

= adat feld. szolg. díja
50

= számítástech. segédanyag beszerz
35

= számítástech. eszk. karbantartása
60
145

6. tétel: Kiküldetés, reprezentáció, reklám

= belföldi kiküldetés
180
180

7. tétel: Intézmény üzemelt. szolg. díjai

= gázenergia szolgáltatás
180

= villamos energia szolg.
110

= víz-csatorna díj
10

= szemétszáll. kéményseprés
18
= egyéb üzemelt. fenntart. kiadások
180
498

8. tétel: Üzemeltetési, fenntartási kiadások

= karbantart. anyag alkatrész beszer.
100

= tisztítószerek
25

= egyéb készletek (bútor, text.)
30

= egyéb berend, felszer. tárgyak
149

= ingatlanok karbantart, kisjav.
246

= gépek, berend. karbantart. kisjav.
60
610

9. tétel: Élelmezési kiadások

= élelmiszer beszerzés
10
10
2.203

Különféle kiadások és befizetések

3. tétel: Előzetesen felszámított ÁFA

= vásárolt termékek és szolg. ÁFA-ja
400

= általános forg. adó befizetések
400
800
800

Egyéb beruházás

Ingatlan vásárlás
1.200

1.200

(Rév ház)

Kiadások összesen: 


13.722

BEVÉTELEK
Intézményi működési bevétel

3. tétel: Intézmény egyéb sajátos bevételei

= egyéb bevételek
200

Felhalmozási és tőke jellegű bevételek
1. tétel: Tárgyi eszközök, immateriális javak értékesítése

= ingatlan értékesítés
1.500

6. tétel: Alaptevékenység kamat bevételei 
500

2.200

Bevételek összesen: 


2.200
Tisztelt Önkormányzat!
Alulírott Koródi József Dunaszekcsői lakos, kérelemmel fordulok Önökhöz.

Háromgyermekes, nagycsaládos vagyok. Jelenlegi lakásom kicsi, és egészségtelen. Szeretnék családom részére megfelelő életkörülményeket teremteni, építkezés révén.

Ehhez szükségem volna támogatásra, melyet ezúton kérem szíveskedjenek részemre megadni.

Munkahelyem a Dsz-i Termelőszövetkezet 60.000 Ft-t biztosít részemre.

Támogatásukat megköszönve


Tisztelettel:



Kóródi József

Dunaszekcső, 1996. 02. 28.

Képviselő-testület

Dunaszekcső
Alulírottak Heim Mátyás és Enyedi Györgyi Dunaszekcső,  Árpád u. 9. szám alatti lakosok azzal a kéréssel fordulunk a T. Testülethez, hogy részünkre az általunk lakott ház megvásárlásához vissza nem térítendő támogatást adni szíveskedjenek.

A tulajdonos a házért 100 e Ft-ot kér, ebből saját erőnk 50 e Ft, a hiányzó összegre lenne szükségünk ahhoz, hogy megvásárolhassuk a házat, melyet már évek óta lakunk.

Dunaszekcső, 1996. március 20.


Tisztelettel: 



Heim Mátyás és Enyedi Györgyi

